Shartnoma Moldova bosh vaziri Andrey Spinu va “Moldovagaz” rahbari Vadim Chebanning “Gazprom” boshqaruvi raisi Aleksey Miller bilan uch kunlik muzokaralaridan so‘ng imzolandi. Foto: TASS Moldova hukumati va Rossiyaning “Gazprom” kompaniyasi besh yil davomida gaz yetkazib berish bo‘yicha shartnoma tuzdi. Shartnoma imzolangani haqida Moldova hukumati juma kuni xabar qildi, “Gazprom” bu xabarni tasdiqladi. Moldova infratuzilma vazirligi ilgarigi shartnoma besh yilga uzaytirilganini ma’lum qildi. Shartnoma shartlari ma’lum qilinmayapti. Mazkur shartnoma Moldova bosh vaziri Andrey Spinu va “Moldovagaz” rahbari Vadim Chebanning “Gazprom” boshqaruvi raisi Aleksey Miller bilan uch kunlik muzokaralaridan so‘ng imzolandi. Avvalroq Moldova hukumati Ukrainaning “Naftogaz” kompaniyasi bilan 1,5 million kub metr gaz sotib olish bo‘yicha shartnoma imzolagani xabar qilingandi.